Diari Oficial de la Generalitat Valenciana


Sumari del DOGV 9143, del 04-08-2021 (2021/7948)

RESOLUCIÓ de 7 de juliol de 2021, de la Direcció General d'Agricultura, Ramaderia i Pesca, per la qual s'autoritza a Niordseas, SL, la unificació dels establiments registrats, granges marines número 25 i número 42, enfront del terme municipal de Nules. Expedient ANIA/12.007.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9143

Data del DOGV
:   04-08-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/7948


Data del document
:   07-07-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * empresa privada

RESOLUCIÓ de 7 de juliol de 2021, de la Direcció General d'Agricultura, Ramaderia i Pesca, per la qual s'autoritza a Niordseas, SL, la unificació dels establiments registrats, granges marines número 25 i número 42, enfront del terme municipal de Nules. Expedient ANIA/12.007. [2021/7948]  
Vista la Resolució de la Conselleria d'Agricultura, Pesca i Alimentació, de 5 de juny de 2002 (DOGV 4368, 30.10.2002), on s'atorga autorització per a la instal·lació d'un establiment de granja marina en el terme municipal de Nules, que queda registrat com a establiment núm. 25 en el Registre d'Establiments de Cultius Marins de la Comunitat Valenciana.  
Vista la Resolució de la Conselleria d'Agricultura, Pesca i Alimentació, de 8 d'agost de 2005 (DOGV 5102, 28.09.2005), on s'autoritza l'ampliació de l'establiment de granja marina núm. 25.  
Vista la Resolució de la Conselleria d'Agricultura, Pesca i Alimentació, de 23 de febrer de 2006 (DOGV 5214, 08.03.2006), on s'atorga autorització per a la instal·lació d'un establiment de granja marina en el terme municipal de Nules, que queda registrat com a establiment núm. 42 en el Registre d'Establiments de Cultius Marins de la Comunitat Valenciana.  
Vista la sol·licitud i documentació presentada per Niordseas, SL, CIF O77182477, de data 01.06.2020, sobre sol·licitud d'unificació de les concessions núm. 25 i 42, i pròrroga extraordinària fins a 50 anys sense augment de producció d'aqüicultura, granja marina per a la cria i engreixament de peixos (orada, llobarro i corbina) en gàbies flotants, en terrenys de domini públic marítim terrestre enfront del terme municipal de Nules (Castelló).  
Vist l'expedient ANIA 12.007, instruït per la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló.  
Vista la Resolució de 15.04.2021, de la Direcció General de la Costa i la Mar (Referència CNC10/20/0004), en el qual atorga a Niordseas, SLU, la concessió per a l'agrupació de les concessions atorgades per OOMM de 8 de maig de 2002 (C-701-Castelló), per a ocupar 255.000 m² de domini públic marítim terrestre, i de 3 de febrer de 2006 (CNC10/06/12/0001), per a ocupar 933.000 m² de domini públic marítim terrestre, enfront de la costa del terme municipal de Nules (Castelló), i la pròrroga extraordinària de la concessió resultant. La referència de la concessió resultant seria la CNC10/20/12/0004, sent-li aplicable les condicions i prescripcions vigents per a les dues concessions agrupades, modificant les relatives al termini i al cànon i afegint les condicions establides en l'informe de 6 de novembre de 2020, de la Subdirecció General per a la Protecció de la Mar.  
Vist l'informe de data 27.05.2021, del Servei d'EIA, en el qual manifesta que en tractar-se d'un procediment administratiu que no afecta els projectes de les concessions que s'unificaran, no requereix procediment ambiental.  
Vist l'informe-proposta d'autorització de noves instal·lacions d'aqüicultura marina de la directora territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló, de 31 de maig de 2021.  
De conformitat amb el que s'estableix en l'article 26 (autorització d'activitats), de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, resolc:  
  
Primer  
Atorgar l'autorització administrativa per a agrupació dels dos establiments en una sola granja marina de cria i engreixament d'orada, llobarro i corbina en gàbies flotants, en una superfície d'1.188.000 m² de terrenys de domini públic marítim terrestre enfront de les costes del terme municipal de Nules (Castelló).  
  
Delimitació del polígon d'emplaçament. Coordenades (Dàtum WGS84/ETRS89)  
Boia A 39° 47,960 N/ 0° 03,812 W  
Boia B 39° 47,821 N/ 0° 04,483 W  
Boia C 39° 47,193 N/ 0° 04,266 W  
Boia D 39° 47,332 N/ 0° 03,594 W  
  
Segon  
L'establiment comprendrà la instal·lació de 18 gàbies per al cultiu de peixos, de 25 metres de diàmetre cadascuna; 24 gàbies de 20 m de diàmetre, i 6 gàbies de 16 metros de diàmetre.  
  
Tercer  
L'abalisament es realitzarà segons la resolució de l'abalisament núm. 2020232, de 24.11.2020 de Ports de l'Estat.  
L'establiment informat favorablement per a la seua autorització, es condiciona al compliment de les condicions indicades en els informes emesos i s'ajustarà al projecte i la resta de documentació presentada pels sol·licitants. Qualsevol variació sobre aquest tema haurà de ser comunicada a la Conselleria d'Agricultura, Desenvolupament Rural, Emergència Climàtica i Transició Ecològica i, si fa el cas, se sotmetrà a la reglamentació aplicable.  
  
Quart  
Les espècies de cria/engreixament i la capacitat màxima de producció anual seran les següents:  
  
Espècie Producció (tones/any)  
Orada (Sparus aurata), llobarro (Dicentrarchus labrax), corbina (Argyrosomus regius) 2.460  
  
  
  
Cinqué  
La iniciació de les obres i la finalització de les mateixes es comunicarà a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló, sent necessària per a iniciar l'explotació la inspecció prèvia de les instal·lacions per part dels serveis tècnics de la Conselleria.  
  
Sisé  
Sobre la base de l'article 29, de control administratiu, de la Llei 5/2017, els organismes competents podran inspeccionar la marxa de les obres a realitzar, així com del funcionament de l'establiment, obligant-se el titular a franquejar l'entrada als inspectors i tècnics corresponents.  
  
Seté  
La paralització de l'activitat sense causa justificada segons el parer dels serveis tècnics de la Conselleria d'Agricultura, Desenvolupament Rural, Emergència Climàtica i Transició Ecològica, així com l'extinció de les autoritzacions emeses per les resolucions referides suposarà la pèrdua de l'autorització.  
  
Huité  
El present establiment quedarà afecte al que s'estableix en l'article 31 de la Llei 5/2017, pel qual es crea i es regula el Registre d'establiments d'aqüicultura de la Comunitat Valenciana, havent de notificar als serveis territorials de la Conselleria d'Agricultura, Desenvolupament Rural, Emergència Climàtica i Transició Ecològica de la província corresponent a la ubicació de l'establiment, en un termini de tres mesos, les modificacions referents a:  
a) els canvis de titularitat, tant de les persones físiques o jurídiques, així com de les quals formen part d'aquestes.  
b) el cessament de l'activitat.  
c) les ajudes públiques concedides a l'establiment indicant la seua finalitat.  
d) els canvis de domicili o raó social i de número d'identificació fiscal.  
  
Nové  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
Deu  
Aquest establiment d'aqüicultura marina el titular de la qual és Niordseas, SL, CIF W22950310, amb domicili fiscal al c/ Manuel Sanchis Guarner, 3, 12422 la Vall d'Uixó, Castelló, queda registrat amb el número 55 d'establiments de cultius marins, d'acord amb el que s'estableix en l'article 55 de la Llei 9/1998, de 15 de desembre, de la Generalitat Valenciana.  
La present resolució no posa fi a la via administrativa i, contra aquesta, podrà interposar-se recurs d'alçada davant el secretari autonòmic d'Agricultura i Desenvolupament Rural, en el termini d'un mes comptat des de l'endemà de la notificació de la present resolució, de conformitat amb el que es disposa en l'art. 121 i 122 la Llei 39/2015, d'1 d'octubre, del procediment administratiu comú de les administracions públiques.  
  
València, 7 de juliol de 2021.- El director general d'Agricultura, Ramaderia i Pesca: Antonio Quintana Martínez.